# El manual del &kuickshow;

## Introducció

El &kuickshow; és un agradable explorador/visualitzador d'imatges. Mostra un explorador de fitxers des del que podreu seleccionar les imatges que es mostraran.

S'admeten els formats d'imatge següents:

- jpg

- gif

- tiff

- png

- bmp

- psd

- xpm

- ppm

- pgm

- pbm

- pnm

- eim

- xcf

Les imatges es poden mostrar a la seva pròpia finestra tan gran com la imatge o a pantalla completa.

## Usar el &kuickshow;

L'ús del &kuickshow; és molt senzill. El navegador de fitxers llista els fitxers, des del qual els podreu seleccionar amb un clic del &BER; o amb la tecla &Intro;.

Aquesta és una captura de pantalla del &kuickshow; Captura de pantalla

### Més característiques del &kuickshow;

El diàleg d'opcions posa a disposició més possibilitats:

- Si les imatges són més grans, es poden reduir automàticament per a adaptar-se a la pantalla.

- Podeu configurar si les imatges s'han de mostrar a la seva pròpia finestra, o bé fer servir la mateixa.

- Podeu establir el temps de retard per a una presentació de diapositives.

- Podeu indicar-li al navegador els tipus de fitxers que es mostraran.

- Podeu ajustar la relació entre velocitat i qualitat

Si cerqueu un determinat fitxer, només haureu d'introduir al navegador els primers caràcters del seu nom de fitxer. Apareixerà una petita finestra d'edició a l'extrem inferior dret. Quan es trobi un fitxer coincident, serà ressaltat. Podeu deixar la finestra d'edició prement &Intro; o &Esc;.

## El diàleg de configuració del &kuickshow;

El diàleg de Configuració del &kuickshow; conté 5 pestanyes. Tres d'elles, General, Modificacions i Presentació de diapositives configuren la manera d'operar del &kuickshow;, i les altres dues, Dreceres del visualitzador i Dreceres del navegador permeten personalitzar les dreceres de les respectives finestres.

### Opcions generals

La pestanya General conté les opcions per a configurar i afinar el &kuickshow;.

Mode de pantalla completa

- Si se selecciona, les imatges s'obriran en el mode de pantalla completa. Si la imatge no és prou gran per a omplir la pantalla, la resta de la pantalla s'omplirà amb el color de fons seleccionat a continuació. El valor predeterminat és restar desactivat.

Precarrega la imatge següent

- Si se selecciona, el &kuickshow; carregarà la imatge següent a la carpeta, mentre esteu veient l'actual. Això reduirà el retard quan seleccioneu la imatge següent i és especialment útil per a presentacions de diapositives.

Recorda la darrera carpeta

- Si se selecciona, el &kuickshow; desarà el nom de l'última carpeta en sortir. L'inici següent, el &kuickshow; obrirà aquesta carpeta a la finestra del navegador.

Color de fons:

- Feu clic a la barra de colors per a seleccionar un color de fons. Aquest s'utilitzarà per a omplir la pantalla en el mode de pantalla completa o la finestra, si és més gran que la imatge.

Mostra només els fitxers amb l'extensió:

- Podeu configurar el &kuickshow; perquè només mostri alguns dels tipus de fitxer dels que és capaç.

### Qualitat/Velocitat

Renderització ràpida

- Ho renderitza tot ràpidament.

Mode de color de tramat alt (15/16 bits)

Mode de color de tramat baix (<= 8 bits)

Usa una paleta de colors pròpia

Remapatge ràpid de la paleta

Mida màxima de la memòria cau (MB):

### La pestanya Modificacions

Marqueu Aplica les modificacions per defecte a la imatge per a obrir una imatge al &kuickshow; amb aquestes modificacions.

### Escalat

Escala la imatge a la mida de la pantalla, si fos més gran

- Si se selecciona, es mostraran grans les imatges en una finestra maximitzada. El valor predeterminat és estar activat.

Escala la imatge a la mida de la pantalla, si és més petita, fins al factor:

- Si se selecciona, el &kuickshow; incrementarà l'ampliació de les imatges petites fins al factor seleccionat.

### Geometria

Inverteix verticalment

- Inverteix la imatge verticalment.

Inverteix horitzontalment

- Inverteix la imatge horitzontalment.

Gira la imatge

- Gira la imatge a 0, 90, 180 o 270 graus.

### Ajustaments

Lluminositat:

- Aclareix o enfosqueix la imatge.

Contrast:

- Afegeix o elimina el contrast.

Gamma:

- Més o menys gamma.

Es mostrarà una Vista prèvia de la imatge Original i la Modificada sota aquestes opcions.

### La pestanya Presentació de diapositives

Canvia a pantalla completa

- Indica si el &kuickshow; canviarà al mode de pantalla completa quan comenci la presentació de diapositives.

Comença amb la imatge actual

- Indica si la presentació de diapositives haurà de començar amb la primera imatge a la carpeta o amb la imatge seleccionada.

Retard entre diapositives:

- El període de temps entre els canvis d'imatge durant la presentació de diapositives. Podeu utilitzar el control lliscant, introduïu un valor nou al camp o utilitzeu les fletxes petites per a fer augmentar o disminuir el valor. El valor predeterminat és 3 segons.

Iteracions (0 = infinit):

- La quantitat d'iteracions. Si s'estableix a 0, es posarà en bucle fins que interrompeu la presentació de diapositives. Podeu utilitzar el control lliscant, introduïu un valor nou al camp o utilitzeu les fletxes petites per a fer augmentar o disminuir el valor. El valor predeterminat és 1.

### Les pestanyes de Dreceres

Es canvien les dreceres per als diferents modes del &kuickshow; a les pestanyes Dreceres del visualitzador i Dreceres del navegador.

Per a més informació, llegiu la secció sobre Dreceres en els Fonaments del &kde;.

## Referència del menú

### El menú Fitxer

&Ctrl;O Fitxer Obre...

- Obre una imatge nova amb el &kuickshow;.

Fitxer Mostra la imatge

- Mostra la imatge seleccionada en una finestra d'imatges nova.

Fitxer Mostra la imatge a la finestra activa

- Mostra la imatge seleccionada a la finestra d'imatges activa.

Fitxer Mostra la imatge en el mode de pantalla completa

- Mostra la imatge seleccionada en el mode de pantalla completa.

F2 Fitxer Inicia la presentació de diapositives

- Inicia una presentació de diapositives amb les imatges que es troben a la carpeta.

&Ctrl;P Fitxer Imprimeix la imatge...

- Imprimeix la imatge.

&Ctrl;Q Fitxer Surt

- Surt del &kuickshow;. Si teniu obertes diverses finestres d'imatges, es tancaran totes.

### El menú Edita

F10 Edita Carpeta nova...

- Crea una carpeta nova.

∇ Edita Mou a la paperera

- Mou el fitxer actual a la paperera. Se us demanarà que confirmeu l'acció.

&Alt;&Intro;Edita Propietats

- Mostra les propietats del fitxer d'imatge actual.

### El menú Visualitza

F6 Visualitza Vista breu

- Si se selecciona aquesta opció, només es mostraran els noms dels fitxers i de les carpetes.

  Compareu-ho amb la vista detallada.

F7 Visualitza Vista detallada

- Si se selecciona aquesta opció, es mostraran els noms, les mides, les dates, els permisos, els usuaris i grups propietaris dels fitxers.

  Compareu-ho amb la vista breu.

Visualitza Vista en arbre

Visualitza Vista en arbre detallada

### Els menús Arranjament i Ajuda

Arranjament Configura el &kuickshow;...

- Obre un diàleg per a canviar algunes opcions tal com es descriu a la secció configuration-dialog

El &kuickshow; té la configuració comuna al &kde; i els elements del menú Ajuda. Per a obtenir més informació, llegiu la secció sobre El menú Ajuda en els Fonaments del &kde;.

## Referència d'ordres

### La finestra d'imatges

Totes les dreceres són configurables des del diàleg de configuració.

### Dreceres de teclat de la finestra d'imatges

Tecla | Acció
Av Pàg | Carrega la imatge següent
Re Pàg | Carrega la imatge anterior
Inici | Carrega la primera imatge
Fi | Carrega l'última imatge
+ | Apropa la imatge
- | Allunya la imatge
* | Inverteix la imatge horitzontalment
/ | Inverteix la imatge verticalment
7 | Gira 270 ° en el sentit de les agulles del rellotge (el qual també és a 90 ° en el sentit contrari)
8 | Gira 90 ° en el sentit de les agulles del rellotge
9 | Gira 180 ° en el sentit de les agulles del rellotge
Tecles Fletxes de cursor | Mou la imatge (o més aviat, l'espectador) si aquesta és més gran que la pantalla
Retorn | Alterna entre els modes de pantalla completa i de finestra
Espai | Mostra/oculta la visualització del navegador
&Esc; | Tanca la finestra d'imatges. Això tancarà el &kuickshow;, si no teniu oberta una finestra del navegador.
B/&Maj;B | Aclareix o enfosqueix la imatge
C/&Maj;C | Afegeix o elimina el contrast
G/&Maj;G | Més o menys gamma
O | Mostra la imatge en la mida original. Això només és útil quan heu habilitat l'escalat automàtic.
&Intro; | Torna a mostrar la imatge amb les opcions de configuració i la mida predeterminades.
&Ctrl;S | Obre el diàleg Desa com a...
Suprimeix | Suprimeix la imatge actual. Se us demanarà que confirmeu l'acció.
&Maj;∇ | Suprimeix la imatge actual sense demanar confirmació
&Alt;&Intro; | Mostra les propietats de la imatge
F1 | Obre l'ajuda en línia (aquest fitxer)
&Ctrl;W | Surt del &kuickshow;

### Usar el ratolí a la finestra d'imatges

Botó del ratolí | Acció
Clic dret | Obre el menú contextual, amb diverses opcions
Arrossega amb el clic esquerre | Mou la imatge, si no encaixa a la finestra.
Arrossega amb la tecla &Maj;clic esquerre | Marca un rectangle del qual es farà zoom.
Doble clic esquerre | Tanca la imatge actual

### La finestra de l'explorador

### Dreceres de teclat de la finestra del navegador

Drecera de teclat | Acció
Retorn | Entra en una carpeta o obre una finestra d'imatges segons l'element seleccionat.
Av Pàg | Avança una pàgina a la llista de fitxers
Re Pàg | Mou una pàgina cap amunt a la llista de fitxers
Inici | Selecciona el primer fitxer o carpeta
Fi | Selecciona l'últim fitxer o carpeta
Espai | Mostra/oculta la visualització del navegador, si hi ha oberta una finestra d'imatges
Qualsevol caràcter alfanumèric | Obre el camp d'edició utilitzat per a la «compleció». Introduïu els primers caràcters d'un nom de fitxer a cercar i, si es troba, se seleccionarà aquest.
Suprimeix | Suprimeix el fitxer actual. Se us demanarà que confirmeu l'acció.
&Maj;∇ | Suprimeix el fitxer actual sense demanar confirmació.
F1 | Obre l'ajuda en línia (aquest fitxer)
&Ctrl;Q | Surt del &kuickshow;

### Usar el ratolí a la finestra del navegador

Ús del ratolí | Acció
Clic esquerre | Entra en una carpeta o selecciona una finestra d'imatges.
Clic dret | Obre un menú contextual, amb diverses opcions.
Doble clic | Carrega la imatge o entra a la carpeta seleccionada.

## Crèdits i llicència

&kuickshow;

Copyright del programa 1998-2009 &Carsten.Pfeiffer; &Carsten.Pfeiffer.mail;

Copyright de la documentació 2001 &Carsten.Pfeiffer; &Carsten.Pfeiffer.mail;

Convertit originalment a DocBook amb &XML; i estès per en &Lauri.Watts; &Lauri.Watts.mail;

Traductor/Revisor de la documentació: &credits.Antoni.Bella;

&underFDL; &underGPL;
&documentation.index;